b'\n_START_ARTICLE_\nAvocat de serviciu\n_START_PARAGRAPH_\n\xc3\x8en Ontario, Canada, avocatul de serviciu este un avocat pl\xc4\x83tit de Legal Aid Ontario (Serviciile de asisten\xc8\x9b\xc4\x83 juridic\xc4\x83 din Ontario), o agen\xc8\x9bie local\xc4\x83 sponsorizat\xc4\x83 de guvern, care ofer\xc4\x83 servicii juridice limitate, \xc3\xaen cazurile de materie penal\xc4\x83, drept familial \xc8\x99i protec\xc8\x9bie al copilului, indivizilor afla\xc8\x9bi sub arest sau care necesit\xc4\x83 reprezentan\xc8\x9b\xc4\x83 legal\xc4\x83 la Curtea de Justi\xc8\x9bie din Ontario._NEWLINE_Avocatul de serviciu este adesea primul contact pentru oferirea de consultan\xc8\x9b\xc4\x83 juridic\xc4\x83 persoanelor re\xc8\x9binute de poli\xc8\x9bie sau arestate. Cei aresta\xc8\x9bi, la Sec\xc8\x9bia de poli\xc8\x9bie din provincia Ontario, precum \xc8\x99i de Serviciile de frontier\xc4\x83 din Canada, la porturile terestre, aeriene \xc8\x99i maritime, situate la intrarea \xc3\xaen Ontario, au de asemenea dreptul de a lua leg\xc4\x83tura cu un astfel de consultant. Orice individ arestat sau re\xc8\x9binut \xc3\xaen Canada are dreptul s\xc4\x83 apeleze f\xc4\x83r\xc4\x83 \xc3\xaent\xc3\xa2rziere la un avocat (cu foarte pu\xc8\x9bine excep\xc8\x9bii), iar poli\xc8\x9bia trebuie s\xc4\x83 \xc3\xael informeze cu privire la acest drept \xc8\x99i s\xc4\x83 faciliteze contactul cu un purt\xc4\x83tor de cuv\xc3\xa2nt. Sistemul Duty Counsel reprezint\xc4\x83 garan\xc8\x9bia c\xc4\x83 aceste drepturi sunt puse \xc3\xaen aplicare._NEWLINE_Avoca\xc8\x9bii care presteaz\xc4\x83 servicii de asisten\xc8\x9b\xc4\x83 juridic\xc4\x83 pot servi \xc3\xaen calitate de reprezentan\xc8\x9bi ai indivizilor re\xc8\x9binuti \xc3\xaen instan\xc8\x9b\xc4\x83, la cererea expres\xc4\x83 a acestora, cu excep\xc8\x9bia cazului \xc3\xaen care acuzatul a ob\xc8\x9binut consiliere juridic\xc4\x83 din alte alt\xc4\x83 parte._NEWLINE_Asisten\xc8\x9ba juridic\xc4\x83 Ontario are at\xc3\xa2t personal, c\xc3\xa2t \xc8\x99i avoca\xc8\x9bi per diem (membri ai baroului privat care lucreaz\xc4\x83 cu jum\xc4\x83tate de norm\xc4\x83) \xc3\xaen calitate de avoca\xc8\x9bi de serviciu. Majoritatea avoca\xc8\x9bilor care furnizeaz\xc4\x83 servicii de consiliere prin telefon celor aresta\xc8\x9bi sau de\xc8\x9binu\xc8\x9bi sunt avoca\xc8\x9bi ai barourilor private, contracta\xc8\x9bi de o firm\xc4\x83 privat\xc4\x83 pentru a furniza servicii \xc3\xaen numele Oficiului de asisten\xc8\x9b\xc4\x83 juridic\xc4\x83 din Ontario. Unii dintre ace\xc8\x99ti avoca\xc8\x9bi priva\xc8\x9bi contracta\xc8\x9bi lucreaz\xc4\x83 c\xc3\xa2teva schimburi pe lun\xc4\x83, pe l\xc3\xa2ng\xc4\x83 munca individual\xc4\x83, \xc3\xaen folosul comunit\xc4\x83\xc8\x9bii. Al\xc8\x9bii lucreaz\xc4\x83 cu norm\xc4\x83 \xc3\xaentreag\xc4\x83, \xc3\xaempreun\xc4\x83 cu compania care a \xc3\xaencheiat un contract cu firma de asisten\xc8\x9ba juridic\xc4\x83._NEWLINE_\xc2\xa0Avocatul de serviciu este de asemenea disponibil \xc8\x99i pentru cazurile de drept familial \xc8\x99i protec\xc8\x9bie a copilului. Consilierul de serviciu va sf\xc4\x83tui clien\xc8\x9bii \xc8\x99i, uneori, \xc3\xaei va reprezenta \xc3\xaen instan\xc8\x9b\xc4\x83, dar nu va prelua cazuri pe termen lung. De asemenea, ace\xc8\x99tia pot asista \xc8\x99i la redactarea documentelor \xc8\x99i, \xc3\xaen func\xc8\x9bie de hot\xc4\x83r\xc3\xa2rile instan\xc8\x9bei, pot participa la \xc8\x99edin\xc8\x9be de consultan\xc8\x9b\xc4\x83 cu clien\xc8\x9bii.'